Hagsmunasamtök heimilanna ( HH ) beindi nýverið fyrirspurn til Persónuverndar um það álitaefni hvort yfirfærsla persónuupplýsinga ( þ.e. upplýsingar um viðskiptasögu einstaklinga ) milli gömlu og nýju bankanna , án samþykkis þeirra , stæðist ákvæði laga um bankaleynd ( einkum 58. og 60. gr. laga um fjármálafyrirtæki nr. 161 / 2002 ) . Af því tilefni er rétt að beina því til neytenda að hugsanlegt kann að vera að kröfur á hendur þeim frá Landsbanka , Íslandsbanka og Arion banka , t.d. vegna yfirdráttarlána , séu jafnvel ólögvarðar þar sem ekki hafi verið fylgt lögum um bankaleynd við yfirfærslu þeirra á milli gömlu bankanna og þeirra nýju . Rétt er að vekja athygli neytenda á að svo virðist sem í mörgum tilfellum hafi enginn samningur verið gerður milli lántaka og lánveitenda um neytendalán í formi yfirdráttarheimilda á reikningum hjá bönkum sem eru einfaldlega ekki til lengur . Stjórn HH vill koma þeirri ábendingu á framfæri við þá neytendur sem hafðir eru fyrir meintum skuldum án þess að skriflegur samningur hafi nokkru sinni komist á um viðkomandi lántöku við þann aðila sem nú reynir að innheimta hina meintu kröfu , að skrifa ekki að óþörfu undir neina nýja samninga eða skilmálabreytingar eftir á . Athygli er vakin á því að greiðsluseðlar vegna félagsgjalda eru aðeins gefnir út til hagræðis fyrir þá félagsmenn sem vilja styðja starfsemi samtakanna en í því felst ekki greiðsluskylda . Þeim sem vilja styrkja samtökin umfram félagsgjöld er jafnframt bent á að leggja má styrki inn á neðangreinda reikninga .